Uloga vjere u Libiji nakon Gadafija
Zaid Akl: "U ovom trenutku, vjerski vođe pokušavaju mobilizirati građane i za Gadafija, a i protiv njega. Ovisno gdje žive."
Ulrich Reuter, poslovni čovjek iz Njemačke koji radi u Libiji, smatra da je strah od islamskog radikalizma neutemeljen: "To su samo glasine. Radim već osam godina ovdje, u svim krajevima Libije. Ljudi su nezadovoljni režimom, ali nema problema s vjerom." Libijska oporba, čije je sjedište u Bengaziju na istoku zemlje, priprema se za usvajanje ustava koji će, kako se nada, regulirati život u zemlji nakon što s vlasti ode Moamer Gadafi. Kako iz Bengazija javlja Scott Bobb, debata o ustavu djelomično je i debata o ulozi vjere na javnoj sceni. Protivnici Moamera Gadafija žele da Libija bude demokratska zemlja u kojoj će vladati zakon. Osama el-Salladi, profesor vjerskog prava na sveučilištu Garyounis u Bengaziju kaže da je Gadafijev režim kontrolirao vjeru isto toliko koliko i politiku. Neki se boje da bi nakon odlaska Gadafija dominantno mjesto mogli preuzeti islamski radikali. Međutim el-Salaldi misli da se to neće dogoditi. On kaže da je većina Libijaca umjerena u svojoj vjeri te da je zbog toga 'ekstremistima ostavljen vrlo uzak prostor za akciju'. Predstavnik pobunjeničkih vlasti pak kaže da su islamski radikali u Libiji slabi zbog toga što je zemlja razmjerno homogena. Međutim, Zahi Mogherbi, savjetnik u privremenoj vladi Libije koja ima sjedište u Bengaziju, ipak upozorava da ekstremisti imaju šansu – upravo zbog toga što je Gadafijev režim gušio sve slobode: "Međutim, kada se društvo otvori i svi dobiju priliku da kažu što misle ili da se natječu na izborima, mislim da će onda postupno i oslabiti te ekstremne, radikalne tendencije." Ulrich Reuter, poslovni čovjek iz Njemačke koji radi u Libiji, smatra da je strah od islamskog radikalizma neutemeljen: "To su samo glasine. Radim već osam godina ovdje, u svim krajevima Libije. Ljudi su nezadovoljni režimom, ali nema problema s vjerom." Zaid Akl, analitičar iz Centra za strateške studije u Kairu, kaže da vjera u Gadafijevoj Libiji na političkoj sceni nije imala važnu ulogu: "U političkom smislu, vjera za Gadafijevu monokraciju nije bila važna. Ali, bila je važna na društvenoj sceni. Zbog toga, u ovom trenutku, vjerski vođe pokušavaju mobilizirati građane i za Gadafija, a i protiv njega. Ovisno gdje žive. Ali vjera se ne koristi kao političko oružje, već je ona sredstvo mobilizacije." Bez obzira na to, Libijci su u pravilu odani muslimanski vjernici i njihova će vjera sasvim sigurno utjecati na izgled novog ustava i ustrojstvo nove vlasti. Sada samo treba vidjeti u kojoj će mjeri islam utjecati na buduću politiku Libije.